അർബുദരോഗ ലക്ഷണങ്ങൾ

അർബുദ രോഗികളിൽ കണ്ടുവരുന്ന അനവധി ലക്ഷണങ്ങൾ രേഖപ്പെടുത്തിയിട്ടുണ്ട്. അർബുദം കാരണം ശരീരത്തിൽ സംഭവിക്കുന്ന മാറ്റങ്ങളാണ് ഇവ. നൂറിലധികം തരത്തിലുള്ള അർബുദങ്ങൾ ഉണ്ട് . അവ തമ്മിൽ ഏറെ ലക്ഷണങ്ങളിൽ ഏറെ വ്യത്യാസങ്ങളും വൈവിധ്യങ്ങളുമുണ്ട്.

 പൊതു ലക്ഷണങ്ങളിൽ ചിലത് Possible symptoms of cancer. Cancer Research UK. Retrieved 07 December 2013 
 അസാധാരണമായ മുഴ/മുഴകൾ ശരീരത്തിൽ പ്രത്യക്ഷപ്പെടൽ
 നിലവിലുള്ള ഏതെങ്കിലും മറുക്/അരിമ്പാറ എന്നിവയുടെ നിറം വലിപ്പം ആകൃതി എന്നിവയിൽ പൊടുന്നനേ മാറ്റം വരുക
 വിട്ടുമാറാത്ത ചുമ, സ്വരവ്യത്യാസം 
 മലവിസർജ്ജനം അമിതമാവുകയോ, മലബന്ധം ഉടലെടുക്കുകയോ ചെയ്യുന്നു.
 അമിത ആർത്തവ രക്ത സ്രാവം, യോനിയിൽ നിന്നും ആവാം. മൂത്രത്തിലോ മലത്തിലോ രക്തസാന്നിധ്യം ഉണ്ടാവുക
ലൈംഗിക ബന്ധത്തിന് ശേഷം അമിതമായ രക്തസ്രാവം, വേദനാജനകമായ ലൈംഗികബന്ധം 
 ഉണങ്ങാത്ത വൃണം
 മൂത്രമൊഴിക്കാൻ ബുദ്ധിമുട്ട്
 അപ്രതീക്ഷിതമായി ശരീര ഭാരം കുറവ് സംഭവിക്കുക
 വിട്ടുമാറാത്ത ക്ഷീണം
 കാരണമില്ലാതെ ശരീര വേദനകൾ
 ശരീരത്തില കലകൾ, ചൊറിയടയാളങ്ങൾ പ്രത്യക്ഷപ്പെടുക
 ഉറക്ക വേളകളിൽ അമിതമായി വിയർക്കുക
 വയറു വേദന
പ്രധാനപ്പെട്ട കാൻസർ ലക്ഷണങ്ങൾ
മിക്ക അർബുദങ്ങളും തുടക്കത്തിൽത്തന്നെ കണ്ടുപിടിക്കാവുന്നവയാണ്. അർബുദം അതിന്റെ ആരംഭദശയിൽ തന്നെ കണ്ടുപിടിക്കുകയും, കാര്യക്ഷമമായവിധം ചികിത്സിക്കുകയും ചെയ്താൽ ഒരളവുവരെ മാറ്റാമെന്ന് ആധുനിക വൈദ്യശാസ്ത്രം തെളിയിക്കുന്നു. അർബുദത്തിന്റെ ആരംഭദശയിലുള്ള കണ്ടുപിടിത്തമാണ് കാര്യക്ഷമമായ ചികിത്സയുടെ അവിഭാജ്യഘടകം എന്ന് ഇതിൽനിന്ന് വ്യക്തമാകും. 

അർബുദത്തെപ്പറ്റി പൊതുജനങ്ങളെ ബോധവാന്മാരാക്കുക എന്നുള്ളതാണ് ഈ പദ്ധതിയിൽ ആദ്യമായി ചെയ്യേണ്ടത്. ഇതിന് അർബുദത്തിന്റെ ആരംഭദശയിലുള്ള അപകടസൂചനയെപ്പറ്റി അവരെ മനസ്സിലാക്കിക്കണം. 

ഈ സൂചനകൾ താഴെ പറയുന്നവയാണ്:

കരിയാൻ താമസിക്കുന്ന വ്രണം

ദേഹത്ത് എവിടെയെങ്കിലും, പ്രത്യേകിച്ച് സ്തനങ്ങളിൽ, ഉണ്ടാകുന്ന മുഴയോ, കല്ലിപ്പോ, നിറം മാറ്റമോ

സാധാരണയിൽ കവിഞ്ഞ രക്തസ്രാവം, പഴുപ്പു പോക്ക് മുതലായവ

പെട്ടെന്നു വളരുന്ന കറുത്ത മറുകുകൾ

വിശപ്പില്ലായ്മ, വിഴുങ്ങുന്നതിനു തടസ്സം മുതലായവ

ഒച്ചയടപ്പും വിട്ടുമാറാത്ത ചുമയും

വിരേചനയിലുണ്ടാകുന്ന തകരാറുകൾ

അമിതമായ ആർത്തവ രക്‌തസ്രാവം, ലൈംഗിക ബന്ധത്തിന് ശേഷമുള്ള അമിത രക്തസ്രാവം, വേദനാജനകമായ ലൈംഗികബന്ധം തുടങ്ങിയവ.

1. സ്തനാർബുദം (ബ്രെസ്റ്റ് കാൻസർ)

സ്ത്രീകളിൽ സ്തനങ്ങളിൽ, ഉണ്ടാകുന്ന മുഴയോ, കല്ലിപ്പോ, നിറം മാറ്റമോ സ്തനാർബുദത്തിന്റെ ലക്ഷണമാകാം. സ്വയം സ്തന പരിശോധന നടത്തുന്നത് വഴി ഇവ നേരത്തെ കണ്ടെത്താവുന്നതാണ്.

2. ഗർഭാശയ കാൻസർ

സ്ത്രീകളിൽ ആർത്തവ സമയത്ത് അമിതമായ രക്തസ്രാവം ഉണ്ടാവുക ആണെങ്കിലോ അല്ലെങ്കിൽ മാസമുറ സമയത്ത് അല്ലാതെ രക്തസ്രാവം ഉണ്ടാകുമെങ്കിലോ അത് ഗർഭാശയ കാൻസർ ആകാം. ഇത്തരം പ്രശ്നം ഉണ്ടെങ്കിൽ ഒരു ഗൈനക്കോളജിസ്റ്റിനെ കണ്ടു ഉടനെ പരിശോധന നടത്തേണ്ടതാണ്. ആർത്തവവുമായി ബന്ധപെട്ടു സ്ത്രീകൾക്ക് ഇതെപ്പറ്റിയുള്ള ബോധവൽക്കരണം അത്യാവശ്യമാണ്.

3. ഗർഭാശയമുഖ കാൻസർ

സ്ത്രീകളിൽ ലൈംഗിക ബന്ധത്തിന് ശേഷമുള്ള രക്തസ്രാവം, വേദനാജനകമായ ലൈംഗികബന്ധം എന്നിവ ഗർഭാശയമുഖ കാൻസർ ലക്ഷണമാകാം. ഇത്തരം പ്രശ്നം ഉണ്ടെങ്കിൽ ഒരു ഗൈനക്കോളജിസ്റ്റിനെ കണ്ടു ഉടനെ പരിശോധന നടത്തേണ്ടതാണ്. ഇതിനെതിരെ നല്ല വാക്സിൻ ലഭ്യമാണ്. 

4. രക്‌താർബുദം (ബ്ലഡ്‌ കാൻസർ)

ഇടയ്ക്കിടെ ഉണ്ടാകുന്ന പനിയാണ് പ്രധാന ലക്ഷണം, പ്രത്യേകിച്ച് അധികം ഊഷ്മാവില്ലാത്ത പനി ബ്ലഡ്‌ കാൻസർ ലക്ഷണമാകാം.

5. കുടലിലെ അർബുദം

മലത്തിലുണ്ടാകുന്ന രക്തമാണ് പ്രധാന ലക്ഷണം. പൈൽസ്, മലബന്ധം പോലെയുള്ള രോഗങ്ങൾ കൊണ്ടും ഈ ലക്ഷണം ഉണ്ടാകാം. എന്നിരുന്നാലും ഇടയ്ക്കിടെ മലത്തിൽ രക്തം കാണുന്നത് കുടൽ അർബുദ ലക്ഷണമാകാം. ഇടയ്ക്കിടെ ഉണ്ടാകുന്ന മലബന്ധവും വയറിളക്കവും ഇത്തരം കാൻസർ ലക്ഷണമാകാം.

6. ശ്വാസകോശ അർബുദം

നാല് ആഴ്ചയിൽ കൂടുതൽ നീണ്ടുനിൽക്കുന്ന ചുമ, ശരീരഭാരം കുറയുക, ഇടയ്ക്കിടെയുള്ള പനി എന്നിവ ശ്വാസകോശ കാൻസർ ലക്ഷണമാകാം. പുകവലി ഇത് ഉണ്ടാകാൻ ഒരു പ്രധാന കാരണമാണ്.

7. തലയിലെ കാൻസർ (ബ്രെയിൻ ട്യൂമർ)

കാഴ്ചക്കുറവ്, തലവേദന, ഓർമ്മക്കുറവ് എന്നിവയാണ് ബ്രെയിൻ ട്യൂമർ ലക്ഷണം.

8. വായിലെ കാൻസർ

വായിലെ ഉണങ്ങാത്ത വേദനയില്ലാത്ത മുറിവുകൾ, വായിലുണ്ടാകുന്ന മുഴകൾ, ഭക്ഷണം കഴിക്കാനുള്ള ബുദ്ധിമുട്ട് തുടങ്ങിയവ വായിലെ കാൻസർ ലക്ഷണമാകാം. പുകയില ഉപയോഗം ഒരു പ്രധാന കാരണമാണ്.

9. വയറ്റിലെ കാൻസർ

സ്ഥിരമായി ഭക്ഷണം കഴിച്ചാൽ ദഹിക്കാൻ ബുദ്ധിമുട്ട് അനുഭവപ്പെടുകയും വയറെരിയുകയും ചെയ്യുക, രക്തം ഛർദിക്കുക തുടങ്ങിയവയാണ് ലക്ഷണങ്ങൾ. വറുത്തതും പൊരിച്ചതും മൊരിഞ്ഞതും ഉൾപ്പടെയുള്ള അനാരോഗ്യകരമായ ഭക്ഷണം, ചുവന്ന മാംസത്തിന്റെ അമിത ഉപയോഗം, പഴങ്ങൾ പച്ചക്കറികൾ എന്നിവയുടെ കുറഞ്ഞ ഉപയോഗം എന്നിവ ഇത്തരം കാൻസർ ഉണ്ടാകാൻ പ്രധാന കാരണങ്ങളാണ്.

10. തൊലിപ്പുറത്തെ കാൻസർ

മറുകുകൾ പെട്ടന്ന് വലിപ്പം വയ്ക്കുക, ചർമത്തിൽ ഉണ്ടാകുന്ന നിറവ്യത്യാസം തുടങ്ങിയവയാണ് പ്രധാന ലക്ഷണങ്ങൾ.

അവലംബം
Cancer.Org American Cancer Society  Signs and symptoms

വർഗ്ഗം:അർബുദ ചികിൽസ